CELEX: C2006/281/46
Language: hu
Date: 2006-11-18 00:00:00
Title: T-166/01. sz. ügy: Az Elsőfokú Bíróság 2006. szeptember 19-i ítélete – Lucchini kontra Bizottság ( ESZAK – Állami támogatások – Környezetvédelmi támogatások – Olaszország támogatása a Lucchini acélipari vállalkozás javára – A tervezett támogatás engedélyezésének megtagadása – Alkalmazandó jogi háttér – Környezetvédelmi támogatásokra bejelentett beruházások támogathatósága – Támogatások közös piaccal való összeegyeztethetőségének feltételei – Indokolás )

18.11.2006   
            
            
               HU
            
            
               Az Európai Unió Hivatalos Lapja
            
            
               C 281/28
            
         Az Elsőfokú Bíróság 2006. szeptember 19-i ítélete – Lucchini kontra Bizottság
   (T-166/01. sz. ügy) (1)
   
   („ESZAK - Állami támogatások - Környezetvédelmi támogatások - Olaszország támogatása a Lucchini acélipari vállalkozás javára - A tervezett támogatás engedélyezésének megtagadása - Alkalmazandó jogi háttér - Környezetvédelmi támogatásokra bejelentett beruházások támogathatósága - Támogatások közös piaccal való összeegyeztethetőségének feltételei - Indokolás”)
   (2006/C 281/46)
   Az eljárás nyelve: olasz
   Felek
   
      Felperes: Lucchini SpA (Brescia, Olaszország) (képviselők: G. Vezzoli és G. Belotti ügyvédek)
   
      Alperes: az Európai Közösségek Bizottsága (képviselők: V. Kreuschitz és V. Di Bucci, meghatalmazottak)
   Az ügy tárgya
   A 2000. december 21-i 2001/466/ESZAK bizottsági határozat (HL 2001., L 163., 24. o.) 1. cikkének megsemmisítése, amennyiben az az Olaszország által a Lucchini SpA acélipari vállalkozás részére nyújtandó 13,5 milliárd ITL (6,98 millió euró) összegű állami támogatást a közös piaccal összeegyeztethetetlennek nyilvánítja
   Az ítélet rendelkező része
   
               1)
            
            
               Az Olaszország által a Lucchini SpA és a Siderpotenza SpA acélipari vállalkozások részére nyújtandó állami támogatásról szóló, 2000. december 21-i 2001/466/ESZAK bizottsági határozat 1. cikke semmis annyiban, amennyiben a Lucchini SpA részére nyújtott, és a közös piaccal összeegyeztethetetlennek nyilvánított állami támogatás összegébe beleveszi az olasz hatóságok által a kokszolóüzemre, illetve a víz- és csatornahálózatra vonatkozóan bejelentett környezetvédelmi beruházásoknak megfelelő 2,7 milliárd ITL (1,396 millió euró), illetve 1,38 milliárd ITL (713 550 euró) összeget.
            
         
               2)
            
            
               Az Elsőfokú Bíróság a keresetet ezt meghaladó részében elutasítja.
            
         
               3)
            
            
               Mindegyik fél a költségek felét viseli.
            
         
      (1)  HL C 289., 2001.10.13.